Драгачевски епитафи: дародавци
Драгачевски епитафи: дародавци су историјска сведочанства преписана са старих надгробних споменика у селима Драгачева.

Споменик Петронију Бугарину (†1825) (Гуча – крај цркве)
 Под овом плочом
 почивају мошти земне
 ПЕТРОНИЈА БУГАРИНА
 кмета села Гуче
 кои даде 1825 Г.
 поље за изградњу цркве

Споменик Симу Радовићу (†1845) (Каона – код цркве)
 Зде почивает Раб Божи
 СИМО РАДОВИЋ
 из села каоне
 во ес Преложник
 ов[е] цркве 550 гроша
 декемвра 1845 го

Споменик Петру Обрадовићу Плазини (†1846) (Губеревци – Плазине)
 1846
 овде почива
 ПЕТАР ОБРАДОВИЋ ПЛАЗИНА
 поживе 42 Г.
 и умре 13 маија
 и ови плац земље свое
 приложи под гробле
 за вечити спомен
 и први гроб ови овде
 писа радосав Чикириз из села ртију

Споменик Николи Васовићу (†1849) (Поред манастира Тројице):
 + Овде почива раб божи
 НИКОЛА ВАСОВИЋ
 Жител села Лознице
 поживи 40 Год:
 и умре 1 Марта Мца у 1849. Г:
 и овде приложи
 М[а]н[асти]ру св[етој] троици
 едан Виноград
 и сва своја добра
 која су важила око сто дуката.
 за свои властити сп[омен]

Споменик Микаилу Миливоевићу (†1855) (Гуча – гробље код школе)
 Оваи гроб први почетак
 том гробју дасе зна:
 Овде почива раб божии
 МИКАИЛ МИЛИВОЕВИЋ
 от фамилие броћића.
 бившиј жител гучки
 поживи 46 год;
 а престависе 27 августа 1855 . Л:
 Буди ему вечна памјат:
 споменик оваи подижему
 Его син Милутин
 а писа и гради Радосав Чикириз из Ртију

Спомен-плоча (1898) (Гуча – гробље код школе):
 УСПОМЕНА
 прву трапезарију
 начини
 ПОП НЕОФИТ СИМИЋ
 из Гуче за здравље своје и својих.
 А за душу умрлих својих
 Априла 1898
  (Плоча укопана поред некадашње
 капеле и трема – собрашице.)

Споменик Дамјан Броћић (†1908) (Гуча – гробље код школе)
 ДАМЈАН БРОЋИЋ
 син Јоксима и Пауне Броћића:
 одличан Грађанин,
 неуморни радник до последњег часа,
 њежни родитељ своје породице,
 побожни и веран син свете цркве
 коју је уредно посећивао,
 дуго година кмет и Председник оп: Гучке
 Дамјан је био Командир Чачанског ескадрона,
 јуначки ратник у свим ратовима,
 Војнички добротвор због чега је одликован
 и као народни Посланик одликован
 Таковским крстовима IV и V степена
 Рођен 3. окт: 1837.Г.
 А умро 14-нов: 1908. Г.
 Бог да му душу прости
 Овај спомен сподигоше му синови
 Влајко са браћом
  (Даровао земљу за градњу
 среских кућа у Гучи.)

Споменик Савки Бабић (†1919) (Вича – Љута крушка)
 Први споменик у овом гробљу
 овде је сарањена
 САВКА
 жена Сретена Бабића
 из Виче
 којаје часно поживила 80 год.
 а умрлаје 2-ог марта 1919
 Бог дајој душу опрости
 Савка је била добра радница и кућаница.
 И није имала порода:
 али је имала 4 пасторка и 4 пасторке.
 Мушко је оженила а женско је разудала
 за живота свога и са свима лепо поживила.
 И била је планинка преко 40. година.
 Овајој спомен сподигоше
 пасторци Велимир и Вамилија
 писо Милутин Јоровић

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.

Драгачевски епитафи